PTTGC ตั้งบ.ย่อยในเวียดนาม รองรับการนำเข้า-ส่งออก-จัดจำหน่ายผลิตภัณฑ์โพลีเมอร์
PTTGC ตั้งบริษัทย่อยในเวียดนาม รองรับการนำเข้า-ส่งออก-จัดจำหน่ายผลิตภัณฑ์โพลีเมอร์
24 ม.ค. 2561

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า บริษัท พีทีที โพลีเมอร์ มาร์เก็ตติ้ง จำกัด (PTTPM) ซึ่งเป็นบริษัทย่อยของบริษัทฯ ได้มีการจัดตั้งบริษัท Polymer Marketing Vietnam Company Limited (PM Vietnam)  ซึ่งเป็นการลงทุนโดย PTTPM ถือหุ้นในสัดส่วนร้อยละ 100 และ มีทุนจดทะเบียนเป็นเงิน 200,000 เหรียญสหรัฐฯ หรือคิดเป็น 6.40 ล้านบาท ณ อัตราแลกเปลี่ยน ณ ปัจจุบัน 32 บาทต่อดอลลาร์สหรัฐ
ทั้งนี้ PTTPM ได้ดำเนินการขออนุมัติดำเนินธุรกิจของ PM Vietnam โดยได้รับใบรับรอง/ใบอนุญาตที่เกี่ยวข้องเป็นที่เรียบร้อยแล้ว  ทั้งนี้ PTTPM ได้ดำเนินการจดทะเบียนจัดตั้งบริษัท PM Vietnam แล้วเมื่อวันที่ 1 พฤศจิกายน 2560 และดำเนินการชำระค่าหุ้น ในวันที่ 24 มกราคม 2561 จำนวน 200,000 เหรียญสหรัฐฯ
โดยการจัดตั้งบริษัท PM Vietnam มีวัตถุประสงค์เพื่อสนับสนุนการดำเนินกิจการค้าขายสำหรับการนำเข้า-ส่งออกและจัดจำหน่ายผลิตภัณฑ์โพลีเมอร์ในสาธารณรัฐสังคมนิยมเวียดนาม รวมไปถึงการทำการศึกษาตลาดประเทศเวียดนามในเชิงลึก